O termin municipal de Mediano se trobaba en as dos ribas d'o río Cinca, con Mediano viello (actualment inundau) en a riba dreita d'o río, y Arasanz (actualment despoblau) en a ezquierda. Por a suya ubicación, en una d'as zonas en as que a ribera d'a Cinca gosa tener una orografía más suau, disposaba de grans extensions agricolas (as quals, en a comarca, se deciban «Ribera de Mediano») la qual cosa lo feba estar un municipio eminentment agricola y un d'os que millors comunicacions y qualidat de vida teneban en Sobrarbe.